Okresná prokuratúra Košice I 
Mojmírova 5, 041 47 Košice 1,

Sp. zn. : 1 Pv 628/13/8802	Košice I, 28.5.2015
EEČ : 2-63-233-2015

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 6.2.2014, spisová značka 1 Pv 628/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach dňa 16.10.2012 v čase o 09.16 hod. na ul. Kuzmányho č. 29 z bankomatu VÚB banky vykonal neoprávnený výber hotovosti vo výške 150,- € a toho istého dňa v čase o 15.01 hod. z bankomatu Slovenskej sporiteľne OC Tip Top na ulici Československej armády v Košiciach vykonal ďalší neoprávnený výber v hotovosti vo výške 100,- € a to platobnou kartou Tatrabanky z čísla účtu 261 339 6924, ktorého majiteľom bol toho času nebohý XXXXX, čím takto spôsobil XXXXX, manželke nebohého škodu vo výške 250,- €.

Uznesením prokurátora Okresnej prokuratúry XXXXX I zo dňa 6.2.2014, spisová značka 1 Pv 628/13/8802, bola určená obvinenému skúšobná doba v trvaní 12 mesiacov.
Odôvodnenie:

O d ô v o d n e n i e :

	Uznesením vyšetrovateľa Okresného riaditeľstva PZ, Odboru kriminálnej polície XXXXX sp. zn. ČVS: ORP-1311/OVK-KE-2013 zo dňa 17.06.2013 bolo začaté trestné stíhanie a dňa 09.10.2013 bolo vznesené obvinenie XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, na tom skutkovom základe, že 

- v Košiciach dňa 16.10.2012 v čase o 09.16 hod. na ul. Kuzmányho č. 29 z bankomatu VÚB banky vykonal neoprávnený výber hotovosti vo výške 150,- € a toho istého dňa v čase o 15.01 hod. z bankomatu Slovenskej sporiteľne OC Tip Top na ulici Československej armády v Košiciach vykonal ďalší neoprávnený výber v hotovosti vo výške 100,- € a to platobnou kartou Tatrabanky z čísla účtu 261 339 6924, ktorého majiteľom bol toho času nebohý XXXXX, čím takto spôsobil XXXXX, manželke nebohého škodu vo výške 250,- €.

        XXXXX prokuratúry XXXXX I uznesením sp. zn. 1 Pv 628/2013 zo dňa 06.02.2014 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenému XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona s určením skúšobnej doby v trvaní 12 (dvanásť) mesiacov podľa § 216 ods. 2 Trestného poriadku.

	Predmetné uznesenie prokurátora Okresnej prokuratúry XXXXX I sa stalo právoplatným dňom 24.02.2014.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	Vzhľadom k tomu, že obvinený XXXXX viedol v priebehu skúšobnej doby riadny život, z odpisu registra trestov vyplýva, že sa nedopustil žiadnej trestnej činnosti, sa v skúšobnej dobe nedopustil žiadnej trestnej činnosti, zo správy Okresného úradu XXXXX vyplýva, že nebol počas skúšobnej doby priestupkovo riešený a nevedie sa v súčasnosti voči jeho osobe trestné stíhanie, čo bolo potvrdené vykonanou lustráciou cez GP SR, čím takto naplnil zákonné podmienky uvedené v § 217 ods. 1 Trestného poriadku pre osvedčenie, z toho dôvodu bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
:        Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru XXXXX I. 
O sťažnosti, ktorá má odkladný účinok, rozhodne prokurátor Krajskej prokuratúry v Košiciach.
Právoplatnosťou rozhodnutia o tom, že sa obvinený v skúšobnej dobe osvedčil, nastávajú účinky zastavenia trestného stíhania.

JUDr. Stanislav Pollák
prokurátor